MSDN Akadeemiline Partnerlusprogramm on haridusasutustele mõeldud kõige lihtsam ja odavam võimalus varustamaks kõige uuema Microsofti tarkvaraga oma laboreid, klassiruume ja oma õpilaste personaalseid arvuteid. See programm on saadaval rohkem kui 45 riigis üle maailma ja selle programmi peamised eesmärgid on:
Teha haridusasutustele võimalikult lihtsaks ja odavaks Microsofti arendusvahendite, platvormide ja serveritarkvarade hankimine õppe- ja teadustöö tegemisel.
Luua õpetajate võrgustik kes jagaksid õppekavasid ja teisi õppevahendeid Microsofti tehnoloogiate toetamiseks.
MSDNAA programmi tingimused:
Kõik õpilased, kes õpivad vähemalt ühte arvutisuuna õppeainet, tohivad tarkvara kasutada.
Tarkvara on lubatud kasutada ainult õppe- ja uurimistöö otstarbel (näiteks kooli infrastruktuuris seda kasutada ei tohi).
Tarkvara ei ole lubatud kasutada kommertseesmärkideks (näiteks töö, mis toob rahalise kasumi, seega tööarvutisse tarkvara installeerida ei tohi).
Tarkvarakandjat endale jätta ei tohi. Tarkvarakandjat saab laenutada MSDNAA programmi administraatori käest ja alla laadida E-academy License Management System (ELMS) keskkonnast.
Pärast kooli lõpetamist võib tarkvara edasi kasutada, kuid ei tohi uuesti installeerida ega alla laadida uusi tarkvaratooteid.
Tarkvara hankimiseks tuleks pöörduda rühmavanema poole, kes võtab ühendust kooli MSDNAA programmi administraatoriga ja saab temalt edasised juhised.